Merging .NET assemblies using ILMerge - CodeProject 12,629,039 members (35,171 online)
Good luck Last Visit: 31-Dec-99 19:00 Last Update: 6-Dec-16 21:17Refresh1 Swembad Archives - Centurion Akkommodasie
Le Gîte op ‘n groot perseel in die stil woonbuurt Lyttelton Manor geleë. Dié eenheid is lekker naby Centurion se sakekern, talle winkelsentrums en markte. Die Gautrein se Centurion-stasie, Super Sport Park en NetCare Unitas Hospitaal is slegs 5 minute se ry ver.
Die Gastehuis is ’n aparte huis het 3 slaapkamers met slaapplek vir 5 gaste. Die gebruik van die badkamer word gedeel en het ’n stort, wasbak, toilet en ’n aparte toilet. Albei kamers het groot kaste met ophangplek en laaie. Die badkamer het komplementêre seep en sjampoe. Die kombuis wat ook gedeel word, het ‘n yskas-vrieskas, stoof, oond, mikrogolf, wasmasjien, breekware, potte en panne. Daar is ook ‘n ketel met tee en koffie.
Kampeerplekke vir overlanders/4×4-voertuie (maksimum 2 voertuie).
Die groot lapa en swembad is vir gaste se gebruik, maar kan ook gehuur word vir konserte, byeenkomste, feesviering, joga-klasse en reünies.
Kinders is welkom maar kindergeriewe word nie voorsien nie. Indien kinders onder 7 hier tuisgaan word ‘n veiligheidsnet oor die swembad gespan. Rook is verbode in kothuis en die gastehuis (e-sigarette is ook verbode). Gaste mag wel in die tuin rook. WiFi is beskikbaar.
Irene B&B is in Irene, Centurion geleë. Dit is naby Irene Village Mall, Route 21 Besigheidspark, Oxford Kantoorpark, Southdowns Kantoorpark, Witchhazel-laan, Highveld Technopark, Eco Park en verskeie ander besighede in Centurion.
Irene B&B bied bekostigbare en veilige verblyf met ‘n warm, ontpanne atmosfeer.
Elke kamer het ‘n en suite-badkamer, ‘n hangkas, lessenaar, ‘n TV met DStv-sakekanale en ‘n uitsig oor die tuin. Daar is ‘n gemeenskaplike sitarea, eetarea en ‘n kombuisarea met ‘n yskas, mikrogolfoond, ketel, eetgerei, breekware en ‘n broodrooster. Gratis parkeerplek en WiFi is beskikbaar.
Die B&B is tussen Pretoria, Midrand, O.R. Tambo Internasionale Lughawe, Waterkloof en Lanseria Lughawe geleë en bied maklike toegang tot die R21 en die N1. Midstream Kliniek, Unitas Hospitaal, Irene ARC, die Southdowns winkelsentrum, Southdowns Ridge en Southdowns Estate, Irene Gholfklub, Irene Country Lodge (African Pride), Cornwall Hill College en Centurion Gholfklub is ook almal in die omtrek.
Ons gaste kan oornag in een van 5 ruim kamers, elk na ‘n Skotse Eiland vernoem. Elkeen van die kamers het koningingrootte-beddens met gehalte perkallinne, verekomberse en -kussings, sowel as komberse van sybokhaar vir ‘n luukse en gemaklike nagrus. Elke kamer het ‘n badkamer met ‘n stort, wasbak en toilet. Daar is ‘n ekstra buitedeur om privaatheid te verseker. Ander geriewe sluit in ‘n lessenaar, gratis WiFi, koffie- en teemaakgeriewe, DStv, ‘n yskassie, waaier/lugversorger, elektriese komberse en verwarmers, ‘n haardroër, mikrogolfoond, strykyster en ‘n -plank op versoek.
Daar is ‘n swembad, braai-area, WiFi en veilige parkeerplek beskikbaar. Ons is ook troeteldiervriendelik.
Imani Lodge bied verblyf aan in 2 gastekamers op die eienaar se perseel in Centurion. Dit is ideaal vir ‘n paartjie of ‘n individu wat op soek is na gerieflike verblyf na aan verskeie geriewe.
Die Executive Suite is smaakvol versier en het sy eie ingang. Die slaapkamer het ‘n koningingrootte-bed en ‘n en suite-badkamer met ‘n stort, bad, wasbak en toilet. Die tweede kamer, Imani Grey Room, het ‘n koningingrootte-bed en toegang tot die gedeelde badkamer in die huis.
Die gedeelde kombuis is volledig toegerus met ‘n yskas, mikrogolfoond, ketel, stoof en oond en skottelgoedwasser.
Gratis WiFi word voorsien en gaste is welkom om in die gemeenskaplike swembad af te koel of die gemeenskaplike braaigeriewe te benut. Daar is ook ‘n gedeelde sitkamer met ‘n TV en wasgoedgeriewe.
Inyameko BnB is op ‘n kleinhoewe in Centurion geleë en bied keurige verblyf. Inyameko BnB spog met bekostigbare basiese verblyf, ideaal vir reisigers wat ‘n plek nodig het om hul koppe neer te lê.
Verblyf kan bespreek word in The White Room en The Pool Room, wat in die hoofhuis is, verblyf is ook beskikbaar in dei Lapa Units of opgeknapte stalle. The White Room het DStv, ‘n volledige badkamer het ‘n kombuisie. Dit het ‘n privaat ingang en sy eie braai-area.
The Pool Room is ’n byvoegsel van die The White Room en kan vir addisionele kinders of ’n addisionele paartjie bespreek word.
The Lapa’s is grasdak-eenhede wat rug aan rug staan en het ’n leefarea en privaat braai-area. Die Stalle is klein, kompak en kleurvol met kombuisies en ’n kompakte stortkamer. Daar is geen TV’s in die stalle nie.
The Hide is apart van die ander eenhede langs ‘n dammetjie. Dié eenheid het 2 enkelbeddens wat in ‘n koninggrootte-bed omskep kan word, asook ‘n dubbelslaapbank in die oopplan-kombuis, -eetarea en -sitarea. Die kamer lei na ’n klein dek wat oor die dam uitkyk.
Gaste kan die huis se swembad by die hoofhuis en lapa onder by die dam te gebruik as dit nie in gebruik is nie, solank hul dit mooi netjies agterlaat.
Al die eenhede word via die agterplaas bereik en daar is parkeerplek. Gaste word versoek om die afstandbeheerhek toe te hou aangesien alle gaste nie honde in die omtes wil hê nie.
Toegang tot Inyameko BnB word deur ‘n afstandbeheerde hek verkry en strale word in die aande geaktiveer wat verbind is aan ‘n sekuriteitsmaatskappy. Daar is altyd ten minste een personeellid aan diens.